# Den Europæiske Unions C 183A/3. j

| | ISSN 1977-0871 |
| --- | --- |
| Den Europæiske Unions
  Tidende | C 183A |
| | |
| Dansk udgave | Meddelelser og oplysninger | 63. årgang3. juni 2020 |

ISSN 1977-0871

Den Europæiske Unions

Tidende

C 183A

Dansk udgave

Meddelelser og oplysninger

63. årgang3. juni 2020

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Den Europæiske Unions Kontor for Intellektuel Ejendomsret |
| 2020/C 183 A/01 | Stillingsopslag — EXT/20/42/AD 11/BOA — Member | 1 |

Indhold

Side

V   Øvrige meddelelser

ADMINISTRATIVE PROCEDURER

Den Europæiske Unions Kontor for Intellektuel Ejendomsret

2020/C 183 A/01

Stillingsopslag — EXT/20/42/AD 11/BOA — Member

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Den Europæiske Unions Kontor for Intellektuel Ejendomsret

| 3.6.2020 | DA | Den Europæiske Unions Tidende | CA 183/1 |
| --- | --- | --- | --- |

3.6.2020

DA

Den Europæiske Unions Tidende

CA 183/1

---

STILLINGSOPSLAG

EXT/20/42/AD 11/BOA — Member

(2020/C 183 A/01)

Den Europæiske Unions Kontor for Intellektuel Ejendomsret (EUIPO), »kontoret«, søger ansøgere til at besætte tre poster som medlem af kontorets appelkamre.

| Stillingsbetegnelse | MEDLEM AF ET APPELKAMMER |
| --- | --- |
| Ansættelsesgruppe/lønklasse | AD 11 |
| Kontrakttype | Midlertidigt ansat |
| Reference | EXT/20/42/AD 11/BOA Member |
| Ansøgningsfrist | 15. juli 2020, midnat, lokal tid i Alicante (CET) |
| Tjenestested | Alicante, SPANIEN |
| Forventet tiltrædelsesdato | Den 1. februar 2021 |

Stillingsbetegnelse

MEDLEM AF ET APPELKAMMER

Ansættelsesgruppe/lønklasse

AD 11

Kontrakttype

Midlertidigt ansat

Reference

EXT/20/42/AD 11/BOA Member

Ansøgningsfrist

15. juli 2020, midnat, lokal tid i Alicante (CET)

Tjenestested

Alicante, SPANIEN

Forventet tiltrædelsesdato

Den 1. februar 2021

1.   BAGGRUND

Historisk og retlig baggrund

Kontoret blev oprettet ved Rådets forordning (EF) nr. 40/94 (1) (nu Europa-Parlamentets og Rådets forordning (EU) 2017/1001 (2) som et decentralt agentur i Den Europæiske Union (EU) for at yde beskyttelse af intellektuel ejendomsret til virksomheder og innovatører både i og uden for EU. Med Rådets forordning (EF) nr. 6/2002 (3) blev det registrerede EF-design skabt, som også forvaltes af kontoret, og senere med Europa-Parlamentets og Rådets forordning (EU) nr. 386/2012 (4) fik kontoret ansvaret for Det Europæiske Observationscenter for Krænkelser af Intellektuelle Ejendomsrettigheder.

Siden grundlæggelsen i 1994 har kontoret været hjemmehørende i Alicante, Spanien, hvor det forvalter registreringen af EU-varemærker og registrerede EF design, der er gyldige i hele EU. Arbejdet på EU-plan omfatter også konvergens af værktøjer og praksis i samarbejde med partnere ved nationale og regionale IP-kontorer i hele EU, brugere og andre institutionelle partnere. Tilsammen udgør disse kontorer Den Europæiske Unions netværk for intellektuel ejendomsret (EUIPN), som arbejder på at skabe et ensartet registreringssystem for brugere på nationalt plan såvel som på EU-plan.

Kontorets arbejdssprog er engelsk, fransk, tysk, italiensk og spansk. Visse sager kan dog blive behandlet på andre af EU's officielle sprog.

EUIPO's styring, ledelse og struktur

EUIPO's styring varetages af administrationsrådet og budgetudvalget, der hver især er sammensat af en repræsentant for hver medlemsstat, to repræsentanter for Europa-Kommissionen og en repræsentant for Europa-Parlamentet. EUIPO har juridisk, administrativ og finansiel selvstændighed.

Rådet træffer afgørelse om udnævnelsen af den administrerende direktør, den/de administrerende vicedirektør(er) og appelkamrenes præsident og formænd på grundlag af en liste over ansøgere, der foreslås af administrationsrådet. Administrationsrådet er ansvarligt for udvælgelsen og udnævnelsen af appelkamrenes medlemmer.

Den administrerende direktør er kontorets retlige repræsentant og er ansvarlig for dets ledelse. Han eller hun står til ansvar over for administrationsrådet og budgetudvalget. Den administrerende direktør bistås af en eller flere administrerende vicedirektører.

Kontorets budget for 2020 er på ca. 464 mio. EUR, og antallet af stillinger i henhold til stillingsfortegnelsen er 925.

EUIPO er inddelt i forskellige specialiserede afdelinger, der hver især rapporterer til den administrerende direktør og/eller den administrerende vicedirektør.

Appelkamrene er integreret i kontorets administrative og ledelsesmæssige systemer, men er i henhold til EU-varemærkeforordningen oprettet som en særskilt enhed ved kontoret. De kan dermed foretage en uvildig gennemgang af kontorets afgørelser, som endvidere kan indbringes for EU's retsinstanser i Luxembourg.

Appelkamrene består på nuværende tidspunkt af én præsident, fire formænd og femten medlemmer, der assisteres af juridisk og administrativt personale. Præsidenten for appelkamrene, formændene og medlemmerne er underlagt kontorets administrationsråd. Der er over 100 medarbejdere i appelkamrene, herunder registreringskontoret, viden- og informationsstøttetjenesten og tjenesten for alternativ tvistbilæggelse.

I 2019 blev der indgivet 2 988 klager og truffet 2 507 afgørelser. Præsidenten for appelkamrene er formand for præsidiet for appelkamrene, som er ansvarligt for at fastlægge reglerne for og tilrettelægge arbejdet i kamrene. Præsidenten sikrer gennemførelsen af dets afgørelser og tildeler sagerne til et kammer. Hvert appelkammer ledes af en formand. Præsidenten for appelkamrene er også formand for det store kammer.

Yderligere oplysninger findes på følgende websted:

https://euipo.europa.eu/ohimportal/da/home

2.   ARBEJDSOPGAVER

Et medlem af et appelkammer ved EUIPO forventes at gennemgå sager og forberede afgørelser vedrørende klager over afgørelser, som kontoret træffer i første instans (undersøgelse af varemærker eller design, indsigelse, annullering og ugyldighed af design).

Appelkamrenes afgørelser træffes af tre medlemmer, hvoraf mindst to skal være retskyndige. I visse særlige tilfælde træffes afgørelserne af det store kammer, der har præsidenten for appelkamrene som formand, eller af et enkelt medlem, som skal være retskyndigt. Appelkamrenes præsident, formænd og medlemmer er uafhængige. De er ikke ved deres afgørelser bundet af nogen instrukser.

På grundlag af afgørelser truffet af præsidiet for appelkamrene kan medlemmerne udpeges til medlem af et eller flere appelkamre.

Med forbehold af de regler, som præsidiet for appelkamrene årligt fastlægger for tilrettelæggelsen af arbejdet i kamrene, forventes hvert medlem af appelkamrene at forberede omkring 130 udkast til afgørelser om året og deltage som tredje medlem i beslutningstagningen i forbindelse med omkring 200 yderligere sager.

Medlemmet bistås af juridisk og administrativt personale i forbindelse med varetagelsen af sine arbejdsopgaver.

Medlemmerne kan også blive anmodet om at holde forelæsninger, deltage i konferencer og i aktiviteterne i tjenesten for alternativ tvistbilæggelse.

3.   KVALIFIKATIONSKRITERIER

For at komme i betragtning til denne udvælgelsesprocedure skal ansøgerne opfylde alle følgende betingelser inden ansøgningsfristen:

Almindelige betingelser (5)

| — | være statsborger i en af Den Europæiske Unions medlemsstater og være i fuld besiddelse af alle borgerlige rettigheder |
| --- | --- |

—

være statsborger i en af Den Europæiske Unions medlemsstater og være i fuld besiddelse af alle borgerlige rettigheder

| — | have opfyldt alle forpligtelser i henhold til gældende love om værnepligt |
| --- | --- |

—

have opfyldt alle forpligtelser i henhold til gældende love om værnepligt

| — | opfylde de vandelskrav (6), der stilles for at udføre de pågældende opgaver |
| --- | --- |

—

opfylde de vandelskrav (6), der stilles for at udføre de pågældende opgaver

| — | opfylde de for hvervet nødvendige fysiske krav |
| --- | --- |

—

opfylde de for hvervet nødvendige fysiske krav

| — | være i stand til at gennemføre hele det femårige mandat fra den forventede tiltrædelsesdato inden pensionsalderen, der indtræder ved udgangen af den måned, hvor ansøgeren fylder 66 år (7). Den forventede tiltrædelsesdato er den 1. februar 2021. |
| --- | --- |

—

være i stand til at gennemføre hele det femårige mandat fra den forventede tiltrædelsesdato inden pensionsalderen, der indtræder ved udgangen af den måned, hvor ansøgeren fylder 66 år (7). Den forventede tiltrædelsesdato er den 1. februar 2021.

Uddannelse

| — | have et uddannelsesniveau svarende til afsluttede universitetsstudier, attesteret ved et eksamensbevis, hvor den normerede studietid er mindst fire år
  eller |
| --- | --- |

—

have et uddannelsesniveau svarende til afsluttede universitetsstudier, attesteret ved et eksamensbevis, hvor den normerede studietid er mindst fire år

eller

| — | have et uddannelsesniveau svarende til afsluttede universitetsstudier, attesteret ved et eksamensbevis, og mindst ét års erhvervserfaring, hvor den normerede studietid er mindst tre år. |
| --- | --- |

—

have et uddannelsesniveau svarende til afsluttede universitetsstudier, attesteret ved et eksamensbevis, og mindst ét års erhvervserfaring, hvor den normerede studietid er mindst tre år.

Erhvervserfaring (8)

Ved ansøgningsfristens udløb mindst 15 års erhvervserfaring (16 år i tilfælde af en treårig grad) opnået efter udstedelsen af det pågældende eksamensbevis.

Mindst ti af disse 15 års erhvervserfaring skal være opnået inden for immateriel ejendomsret, heraf mindst fem år inden for varemærker og/eller design.

Sprogkundskaber

| — | indgående kendskab til et af Den Europæiske Unions officielle sprog (minimumsniveau C1) — sprog 1 |
| --- | --- |

—

indgående kendskab til et af Den Europæiske Unions officielle sprog (minimumsniveau C1) — sprog 1

| — | tilfredsstillende kendskab til et af kontorets arbejdssprog (minimumsniveau B2) i det omfang, det er nødvendigt for at udføre arbejdsopgaverne — sprog 2 (9) |
| --- | --- |

—

tilfredsstillende kendskab til et af kontorets arbejdssprog (minimumsniveau B2) i det omfang, det er nødvendigt for at udføre arbejdsopgaverne — sprog 2 (9)

Kontorets fem arbejdssprog er engelsk (EN), fransk (FR), tysk (DE), italiensk (IT) og spansk (ES). Niveauerne svarer til den fælles europæiske referenceramme for sprog.

4.   UDVÆLGELSESKRITERIER/FORDELE

Ved udvælgelsen af de bedst kvalificerede ansøgere til en samtale vil følgende kriterier finde anvendelse:

| a) | teknisk viden og erfaring, navnlig:






  — | erhvervserfaring inden for retssagsbehandling eller tilsvarende |
| --- | --- | --- |

a)

teknisk viden og erfaring, navnlig:

—

erhvervserfaring inden for retssagsbehandling eller tilsvarende

| — | dommererfaring eller erfaring inden for retssager, forberedelse af og/eller opfølgning på retssager |
| --- | --- |

—

dommererfaring eller erfaring inden for retssager, forberedelse af og/eller opfølgning på retssager

| — | indgående kendskab til lovgivningen om intellektuel ejendomsret og den hermed forbundne retspraksis, navnlig lovgivningen om EU-varemærker og EF-design |
| --- | --- |

—

indgående kendskab til lovgivningen om intellektuel ejendomsret og den hermed forbundne retspraksis, navnlig lovgivningen om EU-varemærker og EF-design

| — | indgående kendskab til IP-rettigheder i Europa, herunder spørgsmål vedrørende varemærkeforfalskning og krænkelse af IP-rettigheder |
| --- | --- |

—

indgående kendskab til IP-rettigheder i Europa, herunder spørgsmål vedrørende varemærkeforfalskning og krænkelse af IP-rettigheder

| b) | sprog:






  — | erhvervserfaring med at arbejde på et andet sprog end ansøgerens modersmål |
| --- | --- | --- |

b)

sprog:

—

erhvervserfaring med at arbejde på et andet sprog end ansøgerens modersmål

| — | indgående kendskab til engelsk (minimumsniveau C1), som kan være ét af de sprog, der kræves under kvalifikationskriterier, jf. punkt 3 |
| --- | --- |

—

indgående kendskab til engelsk (minimumsniveau C1), som kan være ét af de sprog, der kræves under kvalifikationskriterier, jf. punkt 3

| — | indgående kendskab til et andet af kontorets arbejdssprog (FR, DE, IT, ES) (minimumsniveau C1) ud over de sprog, der er anført i punkt 3 i dette stillingsopslag |
| --- | --- |

—

indgående kendskab til et andet af kontorets arbejdssprog (FR, DE, IT, ES) (minimumsniveau C1) ud over de sprog, der er anført i punkt 3 i dette stillingsopslag

| c) | øvrige erfaringer og kompetencer, navnlig:






  — | arbejdsmiljø: påviselig evne til at arbejde i et multikulturelt og/eller internationalt miljø |
| --- | --- | --- |

c)

øvrige erfaringer og kompetencer, navnlig:

—

arbejdsmiljø: påviselig evne til at arbejde i et multikulturelt og/eller internationalt miljø

| d) | uddannelse:






  — | grad eller postgraduat grad i jura |
| --- | --- | --- |

d)

uddannelse:

—

grad eller postgraduat grad i jura

Foruden ovenstående kriterier vil ansøgere, der indkaldes til samtale, også blive vurderet ud fra følgende krav:

| e) | Kompetencer, navnlig:






  — | kommunikation: kommunikere klart og præcist både mundtligt og skriftligt |
| --- | --- | --- |

e)

Kompetencer, navnlig:

—

kommunikation: kommunikere klart og præcist både mundtligt og skriftligt

| — | analyse og problemløsning: identificere vigtige aspekter i komplekse problemstillinger og udvikle kreative og praktiske løsninger |
| --- | --- |

—

analyse og problemløsning: identificere vigtige aspekter i komplekse problemstillinger og udvikle kreative og praktiske løsninger

| — | samarbejde med andre: samarbejde med andre i team og på tværs af organisatoriske grænser og respektere, at mennesker er forskellige, skabe en følelse af korpsånd ved at fremme fælles mål og udveksling af viden og erfaringer |
| --- | --- |

—

samarbejde med andre: samarbejde med andre i team og på tværs af organisatoriske grænser og respektere, at mennesker er forskellige, skabe en følelse af korpsånd ved at fremme fælles mål og udveksling af viden og erfaringer

| — | læring og udvikling: udvikle og forbedre personlige færdigheder og viden om organisationen og dens miljø, være villig til at undervise andre, dele viden og systematisk forbedre arbejdsmetoder |
| --- | --- |

—

læring og udvikling: udvikle og forbedre personlige færdigheder og viden om organisationen og dens miljø, være villig til at undervise andre, dele viden og systematisk forbedre arbejdsmetoder

| — | prioritering og organisation: evne til at prioritere de vigtigste opgaver, arbejde fleksibelt og organisere eget og andres arbejde effektivt |
| --- | --- |

—

prioritering og organisation: evne til at prioritere de vigtigste opgaver, arbejde fleksibelt og organisere eget og andres arbejde effektivt

| — | kvalitet og resultater: tage personligt ansvar og initiativ til at udføre arbejde af høj kvalitet inden for fastlagte procedurer, vise en klar kundeorientering (internt og eksternt), integrere systematiske og metodologiske processer i projekter og i eget og teamets arbejde |
| --- | --- |

—

kvalitet og resultater: tage personligt ansvar og initiativ til at udføre arbejde af høj kvalitet inden for fastlagte procedurer, vise en klar kundeorientering (internt og eksternt), integrere systematiske og metodologiske processer i projekter og i eget og teamets arbejde

| — | stresshåndtering: forblive effektiv under et stort arbejdspres, være fleksibel og tilpasse sig ændrede arbejdsforhold, tilskynde andre til at gøre det samme og tilpasse sin egen og teamets tilgang til ændrede omstændigheder. |
| --- | --- |

—

stresshåndtering: forblive effektiv under et stort arbejdspres, være fleksibel og tilpasse sig ændrede arbejdsforhold, tilskynde andre til at gøre det samme og tilpasse sin egen og teamets tilgang til ændrede omstændigheder.

5.   UDVÆLGELSESPROCEDURE

Generelt

Udvælgelsesproceduren sker under opsyn af kontorets administrationsråd.

Indledende foranstaltninger

Et forberedende underudvalg udnævnt af administrationsrådet vil foretage en indledende vurdering af ansøgningerne og afholde samtaler med de bedst kvalificerede ansøgere.

Godkendte ansøgere, som er blandt de bedst kvalificerede i henhold til udvælgelseskriterierne i punkt 4, kan blive kontaktet med henblik på at kontrollere deres sprogkundskaber, erhvervserfaring og/eller øvrige færdigheder, viden og kompetencer. Ansøgere, som kontaktes i løbet af forhåndsudvælgelsesfasen, vil ikke nødvendigvis have krav på at blive indkaldt til samtale. En sådan kontakt kan være et led i udvælgelsen af de bedst egnede ansøgere til en samtale. Det forberedende underudvalg vil informere ansøgerne om procedurens status i henhold til det mandat, som administrationsrådet har givet.

Samtale

Samtaler vil finde sted i Alicante. Ansøgere, der indkaldes til samtale, vil få oplyst dato og klokkeslæt i god tid. Samtalen afholdes på et af kontorets arbejdssprog (EN, FR, DE, IT eller ES), som ikke er ansøgerens modersmål, som angivet i ansøgningsformularen.

Under samtalen testes ansøgerens viden og erfaring inden for spørgsmål i forbindelse med de arbejdsopgaver, der skal varetages, med henblik på at vurdere ansøgerens egnethed til at varetage de opgaver, der skal udføres, og til at arbejde i et internationalt miljø, i henhold til de aspekter, der er anført i dette stillingsopslag.

Ansøgerne kan blive indkaldt til yderligere samtaler eller prøver ud over de allerede nævnte.

Udnævnelse

Det forberedende underudvalg vil udarbejde en rapport om det indledende arbejde til administrationsrådet, som vil udnævne de udvalgte ansøgere til de tre ledige poster som medlem af appelkamrene.

6.   ANSÆTTELSESVILKÅR

Den valgte ansøger udnævnes af kontorets administrationsråd for en periode på fem år. I denne forbindelse bedes det bemærket, at ansøgeren skal kunne gennemføre hele det femårige mandat inden pensionsalderen, dvs. udgangen af den måned, hvor personen fylder 66 år (10), fra den foreslåede og aftalte tiltrædelsesdato.

De(n) udpegede ansøger(e) vil blive tilbudt en kontrakt som midlertidigt ansat i henhold til artikel 2, litra a), i ansættelsesvilkårene for de øvrige ansatte i Den Europæiske Union i kategori AD, lønklasse 11.

Den nuværende månedlige grundløn på trin 1 i denne lønklasse er 10 244,12 EUR. Der findes supplerende lønelementer, der afspejler familieretlig stilling og børn, for hvilke der består forsørgerpligt. Der ydes endvidere forskellige godtgørelser for flytninger og rejser i tillæg til en ulykkes- og sygeforsikring og en pensionsordning. Af lønnen betales der skat til EU, og der foretages andre indeholdelser som omhandlet i ansættelsesvilkårene for de øvrige ansatte i Den Europæiske Union. Derimod er lønnen fritaget for enhver national beskatning. Børn, over for hvilke der består forsørgerpligt, kan gratis gå på Europaskolen i Alicante.

Mandatperioden for et medlem af et appelkammer, der er udnævnt på grundlag af denne udvælgelsesprocedure, kan i henhold til EU-varemærkeforordningens artikel 166, stk. 5, forlænges med yderligere tidsrum på fem år, eller indtil vedkommende går på pension, hvis pensionsalderen nås i løbet af den nye mandatperiode, efter administrationsrådets forudgående positive evaluering af hans eller hendes virksomhed og efter høring af præsidenten for appelkamrene.

Ansættelsesforholdet vil ophøre enten ved udløbet af mandatperioden eller efter anmodning fra den udnævnte ansøger med tre måneders varsel.

Uafhængighed og interesseerklæring

I henhold til EU-varemærkeforordningens artikel 166 skal medlemmerne af appelkamrene være uafhængige. De er ikke bundet af nogen pålæg i deres afgørelser. Medlemmerne er fuldt engagerede i deres arbejdsopgaver og må ikke lade sig lede af personlige eller nationale interesser eller af udefra kommende påvirkninger af nogen art. De kan ikke fratages deres hverv, medmindre vægtige grunde taler derfor, og Den Europæiske Unions Domstol træffer afgørelse herom efter den procedure, der er fastlagt ved EU-varemærkeforordningens artikel 166, stk. 6.

Det udnævnte medlem skal således afgive en erklæring om at ville handle uafhængigt og i almenhedens interesse og en anden erklæring om eventuelle interesser, som vil kunne påvirke hans eller hendes uafhængighed. Ansøgerne skal i deres ansøgning bekræfte, at de er villige til at afgive disse erklæringer.

På grund af arbejdsopgavernes særlige karakter vil ansøgere, der indkaldes til samtale, blive pålagt at undertegne en erklæring om nuværende eller fremtidige interesser, som vil kunne påvirke deres uafhængighed.

7.   HVORDAN ANSØGER MAN?

Ansøgerne skal benytte ansøgningsskemaet på kontorets websted:

https://euipo.europa.eu/ohimportal/da/vacancies

Ansøgninger bedes fremsendt fortrinsvis med e-mail til følgende e-mailadresse:

MBBCSecretariat@euipo.europa.eu.

Ansøgninger sendt pr. kurertjeneste bedes stilet til:

| Chairperson of the Management Board |
| --- |
| EUIPO — European Union Intellectual Property Office |
| Avenida de Europa, 4 |
| 03008 Alicante |
| SPANIEN |

Chairperson of the Management Board

EUIPO — European Union Intellectual Property Office

Avenida de Europa, 4

03008 Alicante

SPANIEN

Ansøgningerne skal være kontoret i hænde inden midnat den 15. juli 2020.

Bemærk især, at alle dele af skemaet skal udfyldes. Et ufuldstændigt ansøgningsskema (f.eks. med bemærkninger såsom »Se vedlagte CV eller følgebrev«) vil ikke blive taget i betragtning.

Ansøgere, der indkaldes til samtale (se punkt 5 »Udvælgelsesprocedure«), vil også blive anmodet om inden samtalen at fremlægge dokumentation for, at de opfylder de krav, der er fastsat i dette stillingsopslag, og de øvrige kvalifikationer og den erfaring, der fremgår af deres ansøgning:

| — | kopi af et identitetspapir (såsom pas eller ID-kort) |
| --- | --- |

—

kopi af et identitetspapir (såsom pas eller ID-kort)

| — | kopier af eksamensbeviser |
| --- | --- |

—

kopier af eksamensbeviser

| — | kopier af certifikater vedrørende erhvervserfaring som omtalt i punkt 3. |
| --- | --- |

—

kopier af certifikater vedrørende erhvervserfaring som omtalt i punkt 3.

Andre dokumenter, specielt curricula vitae, vil ikke blive taget i betragtning. Det skal bemærkes, at kvalifikationer eller erhvervserfaring, der ikke godtgøres med dokumentation, såsom kopier af eksamensbeviser eller ansættelsesattester, ikke vil blive taget i betragtning, og at dette kan medføre afvisning af ansøgningen.

8.   LIGE MULIGHEDER

Kontoret fører en aktiv ligestillingspolitik og godkender ansøgninger uden forskelsbehandling på grund af køn, race, hudfarve, etnisk oprindelse eller social baggrund, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering.

9.   BESKYTTELSE AF PERSONOPLYSNINGER

Som ansvarlig for udvælgelsesproceduren skal kontoret sikre, at ansøgernes personoplysninger behandles i overensstemmelse med Europa-Parlamentets og Rådets forordning (EU) 2018/1725 (11). Dette gælder navnlig fortroligheden og sikkerheden af sådanne oplysninger.

10.   KLAGER

Ansøgere, der mener, at de har været udsat for en fejlagtig afgørelse, kan i henhold til artikel 90, stk. 2, i vedtægten for tjenestemænd i Den Europæiske Union (»tjenestemandsvedtægten«) indgive en klage på følgende adresse:

| EUIPO — European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| SPANIEN |

EUIPO — European Union Intellectual Property Office

Human Resources Department

Avenida de Europa, 4

03008 Alicante

SPANIEN

De kan også indsende en retslig klage i henhold til artikel 270 i traktaten om Den Europæiske Unions funktionsmåde og artikel 91 i tjenestemandsvedtægten til:

| Retten |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

Retten

Rue du Fort Niedergrünewald

L-2925 Luxembourg

LUXEMBOURG

Nærmere oplysninger om, hvordan en klage indsendes, findes på Rettens websted: https://curia.europa.eu/jcms/jcms/Jo2_7033/da/.

11.   YDERLIGERE OPLYSNINGER

Yderligere oplysninger fås hos:

| Susana PÉREZ FERRERAS |
| --- |
| Director of the Human Resources Department |
| EUIPO — European Union Intellectual Property Office |
| Office AA1-P5-A180 |
| Avenida de Europa, 4 |
| 03008 Alicante |
| SPANIEN |
| E-mail: Susana.PEREZ@euipo.europa.eu |

Susana PÉREZ FERRERAS

Director of the Human Resources Department

EUIPO — European Union Intellectual Property Office

Office AA1-P5-A180

Avenida de Europa, 4

03008 Alicante

SPANIEN

E-mail: Susana.PEREZ@euipo.europa.eu

Ansøgerne gøres opmærksom på, at det forberedende underudvalgs arbejde er fortroligt. Ansøgerne må derfor hverken direkte eller indirekte rette henvendelse til medlemmer af dette udvalg eller få andre til at gøre det på deres vegne.

BEMÆRK:

| — | Enhver brug af hankøn i dette opslag opfattes som omfattende begge køn. |
| --- | --- |

—

Enhver brug af hankøn i dette opslag opfattes som omfattende begge køn.

| — | I tilfælde af modstrid mellem de forskellige sprogudgaver har den engelske udgave forrang. |
| --- | --- |

—

I tilfælde af modstrid mellem de forskellige sprogudgaver har den engelske udgave forrang.

---

(1)  Rådets forordning (EF) nr. 40/94 af 20. december 1993 om EF-varemærker (EFT L 11 af 14.1.1994, s. 1).

(2)  Europa-Parlamentets og Rådets forordning (EU) 2017/1001 af 14. juni 2017 om EU-varemærker (EUT L 154 af 16.6.2017, s. 1).

(3)  Rådets forordning (EF) nr. 6/2002 af 12. december 2001 om EF-design (EFT L 3 af 5.1.2002, s. 1)).

(4)  Europa-Parlamentets og Rådets forordning (EU) nr. 386/2012 af 19. april 2012 om bemyndigelse af Kontoret for Harmonisering i det Indre Marked (Varemærker og Design) til at varetage opgaver i forbindelse med håndhævelsen af intellektuelle ejendomsrettigheder, herunder samling af repræsentanter for den offentlige og den private sektor i Det Europæiske Observationscenter for Krænkelser af Intellektuelle Ejendomsrettigheder (EUT L 129 af 16.5.2012, s. 1).

(5)  Se artikel 12 i ansættelsesvilkårene for de øvrige ansatte i Den Europæiske Union.

(6)  Ansøgeren må navnlig ikke være idømt nogen straffedom.

(7)  Jf. artikel 47, litra a), i ansættelsesvilkårene for de øvrige ansatte i Den Europæiske Union.

(8)  Erhvervserfaringen regnes fra den dato, hvor ansøgeren har erhvervet det relevante eksamensbevis, der giver adgang til ansættelsesgruppen.

(9)  Sprog 1 og 2 skal være forskellige.

(10)  Jf. artikel 47, litra a), i ansættelsesvilkårene for de øvrige ansatte i Den Europæiske Union.

(11)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39)

---